CELEX: 62014TN0810
Language: sk
Date: 2014-12-12 00:00:00
Title: Vec T-810/14: Žaloba podaná 12. decembra 2014 – Portugalsko/Komisia

23.2.2015   
            
            
               SK
            
            
               Úradný vestník Európskej únie
            
            
               C 65/40
            
         Žaloba podaná 12. decembra 2014 – Portugalsko/Komisia
   (Vec T-810/14)
   (2015/C 065/55)
   Jazyk konania: portugalčina
   
      Účastníci konania
   
   
      Žalobkyňa: Portugalská republika (v zastúpení: L. Inez Fernandes, J. Arsénio de Oliveira a S. Nunes de Almeida, splnomocnení zástupcovia)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               určil za neplatný platobný výmer predložený Generálnym sekretariátom Európskej komisie prostredníctvom listu 2014D/14507 zo 6. októbra 2014,
            
         
               —
            
            
               zaviazal Európsku komisiu na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza šesť žalobných dôvodov.
   
               1.
            
            
               Prvý žalobný dôvod založený na prisvojení si súdnych právomocí Európskej únie zo strany Komisie, čo predstavuje nedostatok právomoci.
            
         
               2.
            
            
               Druhý žalobný dôvod založený na porušení Zmlúv alebo iného právneho predpisu týkajúceho sa ich uplatňovania, keďže akt je založený na umelom rozlišovaní účinkov rozsudku Súdneho dvora vo veci C-292/11.
            
         
               3.
            
            
               Tretí žalobný dôvod založený na porušení res iudicata v rozsahu, v akom akt porušuje Zmluvy alebo akýkoľvek iný právny predpis týkajúci sa ich uplatňovania.
            
         
               4.
            
            
               Štvrtý žalobný dôvod založený na porušení zásad právnej istoty, stability právnych vzťahov a ochrany legitímnej dôvery, uznaných právom Európskej únie.
            
         
               5.
            
            
               Piaty žalobný dôvod založený na porušení zásady zákazu dvojitej sankcie, ktorá vylučuje, aby prostredníctvom nového individuálneho právneho aktu bolo dosiahnuté to, čo nemohlo byť získané skôr prostredníctvom zrušujúcich rozsudkov.
            
         
               6.
            
            
               Šiesty žalobný dôvod založený na porušení rozdelenia právomocí medzi členské štáty a Komisiu, čo predstavuje nedostatok právomocí pre snahu Komisie obmedziť právo členských štátov určiť primerané obdobie pre nadobudnutie účinnosti ustanovenia.